“The Sandman” Kekal No. 1 Di Netflix
Siri aksi-langsung DC Comics The Sandman terus menunjukkan penguasaannya di Netflix. Menurut data metrik (via Comicbook.com) baharu yang dikeluarkan perkhidmatan penstriman itu pada Selasa yang lalu, The Sandman menjadi siri televisyen yang paling banyak ditonton dari minggu 15 Ogos hingga 21 Ogos, dengan jumlah 77.24 juta jam dalam tempoh tersebut. Angka tersebut berkemungkina besar termasuk penonton untuk episod bonus siri itu, yang dilancarkan di platform tersebut pada Jumaat, 19 Ogos yang lalu.  The Sandman sebelum ini telah mendominasi senarai 10 Teratas Netflix sejak debutnya awal bulan ini, dan angka terbaru ini menggandakan prestasi penstrimannya pada minggu kedua selama 127.5 juta jam.  Walaupun pencipta siri Neil Gaiman telah membayangkan bahawa metrix awal tidak menjamin musim kedua siri ini, angka terbaru pastinya membantu perancangan ansuran seterusnya.  The Sandman dibintangi Tom Sturridge (Sweetbitter) sebagai Dream, the Lord of the Dreaming; Gwendoline Christie (Game of Thrones) sebagai Lucifer, penguasa Neraka; Vivienne Acheampong (The Witches) sebagai Lucienne, ketua pustakawan dan penjaga dipercayai alam Dream; Boyd Holbrook (Logan) sebagai The Corinthian, ‘nightmare’ yang melarikan diri dan ingin merasai semua yang ada di dunia; Charles Dance (Game of Thrones) sebagai Roderick Burgess, seorang penipu, pemeras ugut dan ahli silap mata; Asim Chaudhry (Black Mirror: Bandersnatch), dan Sanjeev Bhaskar (Yesterday) sebagai Abel dan Cain, mangsa pertama dan pemangsa pertama, yang merupakan penduduk dan subjek setia Dream Realm. Siri aksi langsung ini ditulis oleh Gaiman (American Gods) dan Allan Heinberg (Wonder Woman, Grey’s Anatomy), yang turut menjadi showrunner untuk siri ini. David S. Goyer (Batman Begins, Foundation) sebagai penerbit eksekutif. The Sandman pertama kali diperkenalkan komik DC, Vertigo pada tahun 1989 dan sebanyak 75 isu telah diterbitkan. Ia berkisarkan tentang karakter Dream berserta adik beradiknya yang turut dikenali sebagai Endless (Death, Desire, Despair, Delirium, Destruction dan Destiny). The Sandman adalah cerita tentang cerita dan bagaimana Morpheus, Lord of Dream, ditangkap dan kemudian belajar bahawa kadang-kadang perubahan tidak dapat dielakkan. Siri fantasi ini kini boleh distrim di Netflix.